CELEX: 62018TN0751
Language: ro
Date: 2018-12-21 00:00:00
Title: Cauza T-751/18: Acțiune introdusă la 21 decembrie 2018 – Daimler/Comisia

11.3.2019   
            
            
               RO
            
            
               Jurnalul Oficial al Uniunii Europene
            
            
               C 93/64
            
         
      Acțiune introdusă la 21 decembrie 2018 – Daimler/Comisia
      (Cauza T-751/18)
      (2019/C 93/85)
      Limba de procedură: germana
      
         Părțile
      
      
         Reclamantă: Daimler AG (Stuttgart, Germania) (reprezentanți: N. Wimmer, C. Arhold și G. Ollinger, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei CLIMA/C4/WB/sg Ares(2018) având referința Ares(2018)5413709 a Comisiei din 22 octombrie 2018, adoptată în temeiul articolului 12 alineatul (2) din Regulamentul de punere în aplicare (UE) nr. 725/2011 (1) și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă următoarele motive.
      
                  1.
               
               
                  Primul motiv, întemeiat pe încălcarea articolului 12 alineatul (1) al doilea paragraf din Regulamentul de punere în aplicare (UE) nr. 725/2011 coroborat cu articolul 1 alineatul (3) din Decizia de punere în aplicare (UE) 2015/158 (2)
                  
                  
                              —
                           
                           
                              În cadrul primului motiv, reclamanta susține că pârâta a încălcat articolul 12 alineatul (1) al doilea paragraf din Regulamentul de punere în aplicare (UE) nr. 725/2011 coroborat cu articolul 1 alineatul (3) din Decizia de punere în aplicare (UE) 2015/158 prin faptul că, la evaluarea reducerii emisiilor de CO2, aceasta a derogat de la metodologia de testare autorizată întrucât a aplicat un factor Willans eronat.
                           
                        
            
                  2.
               
               
                  Al doilea motiv, întemeiat pe încălcarea articolului 12 alineatul (1) al doilea paragraf din Regulamentul de punere în aplicare (UE) nr. 725/2011 coroborat cu articolul 1 alineatul (3) din Decizia de punere în aplicare (UE) 2015/158 coroborat cu articolul 6 alineatul (1) din Regulamentul de punere în aplicare (UE) nr. 725/2011
                  
                              —
                           
                           
                              În cadrul celui de al doilea motiv, reclamanta arată că pârâta a încălcat articolul 12 alineatul (1) al doilea paragraf din Regulamentul de punere în aplicare (UE) nr. 725/2011 coroborat cu articolul 1 alineatul (3) din Decizia de punere în aplicare (UE) 2015/158 coroborat cu articolul 6 alineatul (1) din Regulamentul de punere în aplicare (UE) nr. 725/2011 prin faptul că, la aplicarea metodei de testare la care a recurs, pârâta nu a efectuat precondiționarea specifică necesară.
                           
                        
            
                  3.
               
               
                  Al treilea motiv, întemeiat pe încălcarea articolului 12 alineatul (2) din Regulamentul de punere în aplicare (UE) nr. 725/2011
                  
                              —
                           
                           
                              În cadrul celui de al treilea motiv, reclamanta susține că pârâta a încălcat articolul 12 alineatul (2) din Regulamentul de punere în aplicare (UE) nr. 725/2011 prin faptul că a dispus neluarea în considerare a eco-inovației pentru anul anterior 2017, deși această dispoziție autorizează în mod expres doar o decizie de neluare în considerare pentru anul următor.
                           
                        
            
                  4.
               
               
                  Al patrulea motiv, întemeiat pe încălcarea dreptului de a fi ascultat
                  
                              —
                           
                           
                              În cadrul celui de al patrulea motiv, reclamanta arată că au fost încălcate dreptul său de a fi ascultată în conformitate cu cerințele rezultate din principiul general al respectării dreptului la apărare, precum și cerințele prevăzute la articolul 41 alineatul (2) din Carta drepturilor fundamentale. Pârâta a autorizat un schimb de corespondență cu privire la opiniile juridice, însă ulterior a adoptat decizia atacată.
                           
                        
            
                  5.
               
               
                  Al cincilea motiv, întemeiat pe încălcarea dreptului la apărare
                  
                              —
                           
                           
                              În cadrul celui de al cincilea motiv, reclamanta arată că decizia nu este motivată corespunzător cerințelor prevăzute la articolul 296 TFUE și la articolul 41 alineatul (2) litera (c) din Carta drepturilor fundamentale. În decizia atacată, pârâta se referă doar în mod vag la diferențele privind metoda de testare, însă nu se exprimă în ceea ce privește chestiunea determinantă dacă și în ce măsură metoda de testare necesită o precondiționare specifică și dacă pârâta a autorizat o asemenea metodă de testare în Decizia de punere în aplicare (UE) 2015/158.
                           
                        
            
         (1)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).
      
         (2)  Decizia de punere în aplicare (UE) 2015/158 a Comisiei din 30 ianuarie 2015 de aprobare a două alternatoare Robert Bosch GmbH de înaltă eficiență ca tehnologii inovatoare pentru reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 26, 31.1.2015, p. 31).